Ihre Sprache: Deutsch Niedersorbisch Obersorbisch
Beschreibung
Předležaca kniha Bena Knebla wěnuje so burskemu žiwjenju na wsy w 1940-tych lětach. Při tym skići awtor na zakładźe nazorneho wopisowanja domjaceho statoka a ródneje wsy Baćoń dohlady do dźensa nimale pozabyteho wjesneho burskeho žiwjenja, kajkež běše wone tehdy we Łužicy wšudźe z wašnjom. Čitarjej wotewri so swět, kotryž je hišće sylnje wobwliwowany wot ratarstwa a wobćežneho dźěła wšědny dźeń w domjacnosći. Dojimawje wopisuje awtor mjez druhim napohlad domskeho, dwór ze šćěpowcom a kołćom a pódlanske twarjenje z rězańcu a kólnju. Zeznajemy wochěžu ze swjećatkom swjateho Floriana, dobru stwu, ze zawarjenym sadom a peklowanym mjasom pjelnjeny wjelbik, wuhotowanje najstwy kaž tež dwór wobdawacu zahrodu ze zeleninu, kwětkami a małym hatkom. Nastał je wurjadny časowy dokument z wosebitym lokalnym koloritom.
deu_Latn deu_Latn szl_Latn